CELEX: 22016D0742
Language: sk
Date: 2015-03-20 00:00:00
Title: Rozhodnutie Spoločného výboru EHP č. 59/2015 z 20. marca 2015, ktorým sa mení príloha XI (Elektronická komunikácia, audiovizuálne služby a informačná spoločnosť) k Dohode o EHP [2016/742]

19.5.2016   
               
               
                  SK
               
               
                  Úradný vestník Európskej únie
               
               
                  L 129/43
               
            ROZHODNUTIE SPOLOČNÉHO VÝBORU EHP
      č. 59/2015
      z 20. marca 2015,
      ktorým sa mení príloha XI (Elektronická komunikácia, audiovizuálne služby a informačná spoločnosť) k Dohode o EHP [2016/742]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Odporúčanie Komisie 2013/466/EÚ z 11. septembra 2013 o dôsledných nediskriminačných povinnostiach a metodikách výpočtu nákladov na podporu hospodárskej súťaže a zlepšenie investičného prostredia širokopásmového pripojenia (1) sa má začleniť do Dohody o EHP.
               
            
                  (2)
               
               
                  Príloha XI k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Pod nadpisom „AKTY, KTORÉ VEZMÚ ZMLUVNÉ STRANY NA VEDOMIE“ prílohy XI k Dohode o EHP sa za bod 26m (odporúčanie Komisie 2010/167/EÚ) vkladá tento bod:
      
         
                     „26n.
                  
                  
                     
                        32013 H 0466: odporúčanie Komisie 2013/466/EÚ z 11. septembra 2013 o dôsledných nediskriminačných povinnostiach a metodikách výpočtu nákladov na podporu hospodárskej súťaže a zlepšenie investičného prostredia širokopásmového pripojenia (Ú. v. EÚ L 251, 21.9.2013, s. 13).“
                  
               
      Článok 2
      Znenie odporúčania 2013/466/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 21. marca 2015 pod podmienkou, že boli doručené všetky oznámenia podľa článku 103 ods. 1 Dohody o EHP (*).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 20. marca 2015
         
            
               Za Spoločný výbor EHP
            
            
               predseda
            
            Gianluca GRIPPA
         
      
      
         (1)  Ú. v. EÚ L 251, 21.9.2013, s. 13.
      
         (*)  Ústavné požiadavky neboli oznámené.